ET Euroopa Liidu Teataja C 148/21

Põllumajandustoodete ja toidu päritolunimetuste ja geograafiliste tähiste kaitset käsitleva nõukogu määruse (EÜ) nr 510/2006 artikli 6 lõike 2 kohase taotluse avaldamine

(2006/C 148/07)

Käesoleva dokumendi avaldamine annab õiguse esitada vastuväiteid vastavalt nõukogu määruse(EÜ) nr 510/2006 artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamisest.

KOKKUVÕTE

NÕUKOGU MÄÄRUS (EÜ) nr 510/2006

Registreerimistaotlus vastavalt artiklile 5 ja artikli 17 lõikele 2

“COLIFLOR DE CALAHORRA”

EÜ nr: ES/0268/15.1.2003

KPN ( ) KGT (X)

Käesolev kokkuvõte on koostatud üksnes teavitamiseks. Üksikasjaliku teabe saamiseks palutakse huvitatud isikutel tutvuda tehnospetsifikaadi täieliku variandiga, mille võib saada 1. jaos viidatud riigi ametiasutustest või Euroopa Komisjonist. (1)

1. Liikmesriigi pädev asutus:

Nimetus: Subdirección General de Sistemas de Calidad Diferenciada — Dirección General de Alimentación — Secretaría General de Agricultura y Alimentación del Ministerio de Agricultura, Pesca y Alimentación de España Aadress: Infanta Isabel, 1/E-28071 Madrid Tel.: (34-91) 347 53 94 Faks: (34-91) 347 54 10 E-post: sgcaproagro@mapya.es

2. Rühm:

Nimetus: Asociación Profesional de Productores y Comercializadores de Coliflor Aadress: C/Doctor Fleming, 12 — 1o Calahorra (La Rioja) Tel.: (34-941) 14 77 21 Faks: – E-post: – Koosseis: tootja/töötleja ( X ) muu ( )

3. Toote liik:

Klass 1.6. — Lillkapsas.

4. Tehnospetsifikaat (artikli 4 lõikes 2 sätestatud nõuete kokkuvõte)

4.1. Toote nimetus: “Coliflor de Calahorra”

4.2. Toote kirjeldus:

1. Kaitstud geograafilise tähisega lillkapsas “Coliflor de Calahorra” on von Brassica oleracea L. Convar. Botrytis (L.) Alef õisik sordist “Botrytis”, mis pärineb hübriididest “Nautilus”, “Castelgrand”, “Arbond”, “Pierrot”, “Armetta”, “Fargo”, “Belot”, “Scaler”, “Mayfair”, “Daydrean”, “Arthur”, “RS-91013”, “Dunkl”, “Fortrose”, “Jerome”, “Matra”, “Tucson”, “Aviso”, “Cafano”, “Admirable”, “Imola”, “Serrano”, “Nomad”, “Midar”, “5090”, “Kerjo”, “Eclipse”, “Kimball”, “Astral”, “Regata”, “RS-84299”, “Arven” ja “Astoria”. Kuulub ekstraklassi ja I klassi ning tuleb tarbijale värskelt tarnida (välja arvatud tööstuslikuks töötlemiseks ettenähtud lillkapsas). Kõnealuse geograafilise tähisega lillkapsal on järgmised iseloomulikud omadused: värskus, kõvadus, välimus, teralisuse puudumine, kõvadusindeks üle 0,5.

2. Enamus La Rioja autonoomses piirkonnas turustatavast taimsest materjalist on hübriidid, mis tagavad kõrge kvaliteedi, ühtlikkuse, vastupanuvõime haigustele, suure saagi ja parema kohanemisvõime. Kasvatuspiirkonna soodsad mulla- ja ilmastikutingimused võimaldavad erinevate kasvutsüklitega sorte kombineerida ja nõnda tootmist järgustada. Väiksema pakkumise ja suurema nõudluse tulemusena saavutatakse kõrgem hind. Sordinimekirja võib igal aastal nende sortide võrra täiendada, mida on eelnevalt kontrollitud kvaliteedinõuete täitmise suhtes. Sordinimekirja täiendamiseks on eelnevalt vaja taotluse esitamist lillkapsa tootjate- ja turustajate kutseühingule (Asociación Profesional de Productores y Comercializadores de Coliflor), ICARi positiivset tehnilist hinnangut ja koordineerimiskomisjoni (Consejo de Coordinación) lõplikku heakskiitu.

4.3. Geograafiline piirkond: Tootmispiirkond vastab piirkonnale, kus lillkapsast säilitatakse, töödeldakse ja pakitakse, sest nii tagatakse kvaliteet, jälgitavus ja kontroll. Tootmispiirkond koosneb Rioja Baja piirkonna järgmistest kohalikest omavalitsustest: Aguilar de río Alhama, Aldeanueva de Ebro, Alfaro, Arnedo, Autol, Calahorra, Cervera de río Alhama, Pradejón, Quel y Rincón de Soto ning Rioja Media piirkonna kohalikust omavalitsusest Alcanadre. Piirkonnad on piiritletud ilmastikulisi, pinnaselisi ja viljelemise tingimusi arvestades.

4.4. Päritolutõend: Lillkapsast kasvatavad, pakkivad ja turustavad ettevõtjad, kes soovivad kasutada geograafilist tähist, peavad olema kantud vastavatesse registritesse ja kasvatama hübriidsorte “Nautilus”, “Castelgrand”, “Arbond”, “Pierrot”, “Armetta”, “Fargo”, “Belot”, “Scaler”, “Mayfair”, “Daydrean”, “Arthur”, “RS-91013”, “Dunkl”, “Fortrose”, “Jerome”, “Matra”, “Tucson”, “Aviso”, “Cafano”, “Admirable”, “Imola”, “Serrano”, “Nomad”, “Midar”, “5090”, “Kerjo”, “Eclipse”, “Kimball”, “Astral”, “Regata”, “RS-84299”, “Arven” ja “Astoria”. Lillkapsa tootjate ja turustajate kutseühingu tehnilised spetsialistid esitavad igal aastal sortide soovituse.

Lillkapsast kasvatavatel, pakkivatel ja turustavatel ettevõtjatel on oma ettevõttesisene kontroll, mida viivad läbi kutseühingu tehnilised spetsialistid, et kontrollida, kas nad vastavad tootespetsifikaadile.

ICAR (La Rioja kvaliteediinstituut) viib läbi väliskontrolle, et objektiivselt ja erapooletult kontrollida, kas lillkapsad vastavad määruse ja tootespetsifikaadi nõuetele. Kui väliskontrollide tulemused on rahuldavad, sertifitseerib ICAR toote.

Kontrolliasutuste poolt nõutavate parameetrite kontrollimiseks võetud proove analüüsitakse üksnes EN-45001 standardi kohaselt heakskiidetud laboratooriumides.

Iga kasvatus-, pakkimis- või turustusettevõtja taotleb kutseühingult kontrolliplaanis (Plan de Control) registreerimist ning ICAR viib läbi erakorralise audiitorkontrolli (auditoría registro). Kui ettevõtja vastab nõuetele, kantakse ta vastavasse kutseühingu registrisse, mida kutseühing kohustub ajakohastama. Seejärel koostab ICAR auditi kava (Plan de auditoría). Selle tulemusena esitatakse aruanne, millele kutseühing annab hinnangu. Heakskiitva hinnangu korral väljastatakse toote sertifikaat, mis tagab, et kaitstud geograafilise tähisega turustatakse ainult seda lillkapsast, mis on läbinud edukalt kõik kontrollid.

Koordineerimiskomisjon, mis koosneb kutseühingu ja La Rioja autonoomse piirkonna põllumajanduse ja majandusarengu ministeeriumi esindajatest, tagab kutseühingu erapooletuse.

Toote jälgitavus tagatakse märgistamisega igal tootmis-, pakkimis-, töötlemis-, säilitamis- ja turustamisetapil.

Toote etiketid nummerdatakse nii, et on võimalik kontrollida, kas kasutatud etikettide arv on kooskõlas lillkapsa kogusega, mis on sertifitseeritud ja välja saadetud. Nii saab vältida nõuetele mittevastava lillkapsa märgistamist kaitstud päritolunimetusega.

Lillkapsaste pärinemist kirjeldatud geograafiliselt alalt tõestavad järgmised tegurid:

Lillkapsa omadused

Kontroll ja sertifitseerimine, mis tagavad jälgitavuse ja päritolu

Eeltöötlemine, pakkimine ja säilitamine toimuvad kindlaksmääratud geograafilise piirkonna registrites loetletud ettevõtetes, et tagada kvaliteet, jälgitavus ja kontroll.

4.5. Valmistamismeetod: Taim istutatakse niipea, kui tal on kaks kuni neli pärislehte. Istutamise tihedus on 0,40 × 0,80 m varaste sortide puhul ja 0,40 × 0,90 m hiliste sortide puhul. Seejärel kastetakse taimi, et nad hästi juurduksid.

Pinnase majandamise, niisutamise ning haiguste ja kahjurite tõrje kontrolli puhul kasutatakse kõige asjakohasemaid meetodeid.

Saak koristatakse käsitsi ülimalt hoolsalt ja kiiresti niipea, kui õisik on täielikult moodustunud ja sisemiste lehtedega kaetud. Et tagada optimaalne säilivus ja kvaliteet, tehakse valik suuruse ja kõvadusastme alusel. Saaki koristatakse igal maatükil nii tihti kui tarvis. Saak tuleb lattu toimetada hiljemalt 12 tundi pärast koristust.

Enne lattu toimetamist toimub põllul eeltöötlemine: puhastamine, lehtede eemaldamine, liigitamine ja pakkimine. Laos lillkapsas jahutatakse, et eemaldada niinimetatud põllusoojus. See toimub kindlaksmääratud geograafilise piirkonna registrites loetletud ettevõtetes, et tagada kvaliteet, jälgitavus ja kontroll.

Lillkapsad pakitakse ühe kihina kastidesse nii, et need ei saaks nihkuda. Kastides on päritolult, sordilt, kvaliteedilt, värvilt ja suuruselt ühtlik saak. Pakkimine toimub kindlaksmääratud geograafilise piirkonna registrites loetletud ettevõtetes, et tagada kvaliteet, jälgitavus ja kontroll.

Lillkapsast ladustatakse külmhoonetes madalal temperatuuril (mitte alla nulli) ja kõrgel suhtelisel õhuniiskusel. Lillkapsast peab ladustama eraldi teistest puu- ja köögiviljadest. See toimub kindlaksmääratud geograafilise piirkonna registrites loetletud ettevõtetes, et tagada kvaliteet, jälgitavus ja kontroll.

4.6. Seos piirkonnaga: Ajalooline seos: tunnustatud kvaliteediga lillkapsast on Calahorras kasvatatud juba ammusest ajast, nagu ilmneb Madozi 1846. aasta Hispaania geograafia, statistika ja ajaloo sõnaraamatu (Diccionario Geográfico — Estadístico — Histórico de España) põhjal. La Riojat käsitleva köite leheküljel 59 märgitakse Calahorra kohta, et piirkonna põhitoodangu hulka kuuluvad õli, vein ja teravili; seal kasvatatakse ka maitsvat köögivilja, kartuleid ja puuvilja; väga kiidetakse sealseid kirsse ja lillkapsast.

Viimase 30 aasta jooksul on La Rioja piirkonna lillkapsas saavutanud Hispaania turul tähtsa koha, kuuludes põllukultuuride hulka, mille külvipinna ja toodangu mahu osatähtsus on jäänud püsivale tasemele (mõlemal juhul 25 %), olles seega Hispaanias esikohal. Lisaks on La Rioja lillkapsa turustamises Hispaania juhtiv piirkond, sest seal kujundatakse mitteametlikult lillkapsa hinnad teiste piirkondade jaoks.

Looduslikud tegurid: Lillkapsakasvatus sõltub tugevasti kliimast ja vajab optimaalseks kasvuks mahedat temperatuuri ja kõrget suhtelist õhuniiskust.

La Rioja lillkapsakasvatuspiirkonnale on iseloomulikud pikad suved, pehmed talved, tuulevarjulised orud mägede vahel ning kõrge suhteline õhuniiskus, mis on tingitud Ebro ja Cidacose jõgedest.

Suvine mahe, järskude kõikumisteta temperatuur soodustab noortel taimedel head juurestiku arengut. Sügisel ja talvel ilmuvad esimesed õisikud, seejärel hakkab lillkapsas pead looma. Järk-järgult langeva temperatuuri tõttu kasvab lillkapsas aeglaselt, millest tuleneb tema kõvadus ja valge värv — omadused, mis tagavad La Rioja piirkonna lillkapsa kvaliteedi ja hea nime.

Piirkonna sügavad, viljakad ja hästi kuivendatud uhtmaapinnased on pH tasemega 5,5 kuni 8,2; orgaanilise aine osakaaluga 1,2 %; fosforisisaldusega 20-30 ppm, kaaliumisisaldusega 200-250 ppm ning piisava lubja- ja väävlisisaldusega. Selliste omadustega pinnas on ideaalne lillkapsa kasvatamiseks, sest sisaldab vajalikke toiteelemente, mis mõjutavad lillkapsa kasvutempot, mis omakorda määrab otseselt kindlaks kvaliteeti.

Inimtegurid: Kohalikel talupidajatel on lillkapsakasvatuses väga pikaajalised kogemused ja nad teavad, et kõige kriitilisem etapp on saagikoristus. Seepärast pööravad nad erilist tähelepanu sellele, et lillkapsast lõigataks parajal ajal, siis kui see on saavutanud vastava suuruse, kõvaduse ja kvaliteedi.

Samuti on tähtis, millisel määral on piirkonna ettevõtted ühistegelikult organiseeritud ja seotud kaubandusstruktuuriga, mis hõlmab ladusid, ühistuid ja tootjaorganisatsioone, kellel on pikaajalised kogemused ja teadmised turust. See on parim viis tarnimise koondamiseks, kvaliteedi parandamiseks ja hooajast sõltuvuse vähendamiseks, suurendades seega märgatavalt toote väärtust.

La Rioja piirkonnas kasvatatud lillkapsa hea maine põhjuseks on tema suurepärane kvaliteet, mis tuleneb selle piirkonna optimaalsetest pinnase ja ilmastiku tingimustest ning talupidajate põhjalikest kogemustest

4.7. Kontrolliasutus:

Nimetus: Instituto de Calidad de La Rioja Aadress: Avd. de La Paz, 8-10, E-26071 Logroño (La Rioja) Tel.: (34-941) 29 16 00 Faks: (34-941) 29 16 02 E-post: –

4.8. Märgistus: Kõikidele etikettidele peab olema märgitud Indicación Geográfica Protegida “Coliflor de Calahorra” ning asjakohane logo

4.9. Riiklikud nõuded: Kõnealuse toote puhul kehtivad järgmised päritolunimetusi käsitlevad riiklikud õigusaktid:

9. juuni 1982. aasta põhiõigusakt (EMÜ) nr 3/1982 La Rioja autonoomse staatuse kohta (muudetud 24. märtsi 1994. aasta ja 7. jaanuari 1999. aasta põhiõigusaktidega (EÜ) nr 3/1994 ja (EÜ) nr 2/1999);

8. märtsi 1995. aasta seadus (EÜ) nr 3/1995 La Rioja autonoomse piirkonna valitsuse ja avaliku halduse õiguskorra kohta;

26. novembri 1992. aasta seadus (EMÜ) nr 30/1992. Avaliku halduse ja ühise haldusmenetluse õiguskord;

25. jaanuari 1994. aasta korraldus Hispaania õigusaktide ja määruse (EMÜ) nr 2081/92 (põllumajandustoodete ja toiduainete geograafiliste tähiste ja päritolunimetuste kaitse kohta) vastavuse kohta;

22. oktoobri 1999. aasta kuninglik dekreet (EÜ) nr 1643/1999 taotluste esitamise protseduuri kohta päritolunimetuste ja kaitstud geograafiliste tähiste kandmiseks ühenduse registrisse.

(1) Euroopa Komisjon, põllumajanduse ja maaelu arengu peadirektoraat, põllumajandustoodete kvaliteedipoliitika osakond, B-1049 Brüssel.